# **DECIZIA ETAPEI DE ÎNCADRARE**

## Nr. proiect din 17.08.2017

Ca urmare a solicitării de emitere a acordului de mediu adresate de **SIMON D.DEZSŐ ÎNTREPRINDERE INDIVIDUALĂ** cu sediul în comuna Satu Mare, nr.331, jud.Harghita, înregistrată la APM Harghita cu nr.6875/07.08.2017, cu completările ulterioare în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de  *17 august 2017*, că proiectul ***“Construire grajd pentru animale”*** propus a fi amplasat în extravilanul comuna Satu Mare, f.nr.. jud.Harghita nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului** sunt următoarele:

**a) proiectul se încadrează în prevederile H.G. nr. 445/2009, anexa nr. II, la pct 1 lit.a și lit.e);**

**b) Caracteristicile proiectului:**

**1. a. Mărimea proiectului:**

*Investiţia prevede:-* *realizarea unui grajd pentru 24 capete vaci de carne, 10 capete viței și 10 capete juninci și anexele necesare activităţii, ca şopron de depozitare a fânului și platformă gunoi de grajd pentru stocarea deșeurilor de grajd produse de animalele din fermă. Activitatea agricolă a solicitantului este axat pe producţia de carne, astfel saivanul va servi ca adăpost pentru vacile de carne 24 capete si tineretului necesar pentru reproducția efectivului. Suprafața construită propusă a clădirii este de 568,76 mp, a fânarului de 495,94 mp,a platformei acoperite pentru utilaje de 247,97 mp, a platformei de gunoi de grajd-dejecții solide este de 100,00 mp, asigurând loc de stocare pentru cca. 120 mc gunoi de grajd. Platforma de gunoi de grajd se completează cu bazine vidanjabile de 40 mc două segmente, subteran din beton impermeabilizat - pentru depozitarea mustului de gunoi de grajd. Apele menajere și de la igienizare vor fi evacuate într-un bazin etanș vidanjabil de 10 mc. Grajdul va servi ca adăpost vacilor de carne și a tineretului bovin în stabulație liberă.*

*Obiectivul specific al proiectului este construirea unui adăpost pentru bovine în vederea obținerii cărnii.*

*Conform proiectului ocuparea terenului va fi: Suprafaţa teren = 6300 mp, suprafața construită de 1064,70 mp, căi de acces amenajate cu piatră spartă 943,70 mp, suprafața spații verzi 4191,60 mp.*

*Alimentarea cu apă potabilă se va realiza din sursa locală de apă potabilă. Necesarul de apă potabilă consum biologic Q zi med=4,84 mc/zi, necesarul în scop menajer Qzimed=0,02 mc/zi, necesar apă tehnologică Qzimed=1,05 mc/zi;, iar apele uzate menajere Qzimed=2,12 mc/zi.*

*b. Utilizarea* resurselor naturale: *materii prime utilizate sunt balast, diferite materii de construcții etc.*

c. Producţia de deşeuri:

*- Deşeurile menajere vor fi transportate de către operatori economici autorizate în acest sens.*

*- Deşeuri de construcţii rezultate în urma executării lucrărilor de construcţii vor fi transportate de operatori economici autorizate*.

d. Emisii poluante, inclusiv zgomotul şi alte surse de disconfort:

*-*emisii în aer*: - emisii de gaze de eşapament, şi utilaje, aceste emisii vor fi doar temporare*

 *- în faza de punere în funcţiune vor fi emisii de poluanţi( metan-CH4, amoniac-NH3, oxizi de azot, nitraţi NO3-, nitriţi NO2-, mirosuri-H2S) în cantităţi reduse datorită capacităţii reduse a fermei şi a sistemului tehnologic; iar prin aplicarea tehnicilor nutriţionale se pot reduce cantităţile de nutrienţi din dejecţii, respectiv prin controlul climatului în interiorul halei de producţie, emisiile vor fi cu impact nesemnificativ asupra mediului.*

-emisii în apă*:- apele pluviale rezultate de pe amplasament vor fi evacuate în şanţurile adiacente drumurilor;*

*- La finalizarea investiţiei: la punerea în funcţiune vor fi evacuări de ape tehnologice de la curăţiri, respectiv dejecţii; care vor conţine substanţe organice de la dejecţiile acestora; evacuate în bazinele vidanjabile impermeabilizate din beton armat și în platformă de stocare dejecţii*

 *- apele uzate vor fi evacuate în rețeaua de canalizare menajeră internă racordând apele uzate menajere la bazinul vidanjabil etanş , evacuate în bazinul vidanjabil, conform Avizului de gospodărire a apelor, emis de A.B.A.Mureș;*

*- emisii în sol:- În perioada de punere în funcţiune a activităţii dejecţiile lichide/solide vor fi utilizate ca îngrăşământ natural conform Codului de bune practici agricole*

-zgomot: - *generat de utilaje se vor resimţi pe perioade scurte de timp, lucrările se vor efectua numai în timpul zilei.* *iar după punerea în funcţiune zgomotul generat de vaci şi de sistemele de deservire va fi cu impact nesemnificativ asupra suprafeţelor învecinate*

e. Riscul de accident, ţinându-se seama în special de substanţele şi de tehnologie utilizate:

 *- proiectul nu prevede utilizarea substanţelor periculoase care ar putea genera fenomene de accidente*

 **2**. **Localizarea proiectului**:

2.1.utilizarea existentă a terenului:*- Terenul se află în extravilanul Comunei Satu Mare, în domeniu privat, folosinţa actuală fiind teren agricol, conform Certificatului de Urbanism nr.18/01.08.2016.*

2.2.relativa abundenţă a resurselor naturale din zonă, calitatea şi capacitatea regenerativă a acestora: *nu sunt*

2.3.capacitatea de absorbţie a mediului:

*a.* zoneumede*: nu este cazul.*

*b.* zonecostiere*: nu este cazul,*

*c.* zonemontaneşiceleîmpădurite*: nu este cazul,*

*d.* parcurişirezervaţiinaturaleariileclasificate*: proiectul nu afectează arii naturale protejate de interes naţional.*

*e.* ariiclasificatesauzoneprotejate*: proiectul nu afectează arii clasificate.*

*f* zonedeprotecţiespecială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: *amplasamentul proiectului*  ***nu se află în arii naturale protejate –situri Natura 2000****. Din acest motiv proiectul* ***nu*** *intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

*g.* ariiîncarestandardeledecalitate *a* mediuluistabilitedelegislaţieaufostdejadepăşite*: nu este cazul;*

*h.*ariiledenspopulate*:nu este cazul,*

*i.*peisajelecusemnificaţieistorică*,* culturalăşiarheologică*: nu este cazul*

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică: redusă- în extravilanul Comuna Satu Mare.*

*- numărul persoanelor afectate: prin realizarea proiectului nu vor fi persoane afectate negativ,* *prin atingerea capacităţii maxime de 24 vaci de carne și tineretul aferent/grajd nu vor fi persoane afectate, iar deşeurile vor fi gestionate conform legislaţiei specifice;*

b.natura transfrontieră a impactului*: nu este cazul,*

c. mărimea şi complexitatea impactului*:*

*-în perioada realizării proiectului: vor rezulta deşeuri menajere de la muncitori, care vor fi gestionate conform pct. 1.e,temporare şi nesemnificative, capacitatea de 24 vaci de carne și tineretul aferent /grajd nu va produce efecte negative semnificative asupra apelor de suprafaţă, dacă se respectă tehnologia;*

*-în perioada funcţionării: valorile emisiilor în apă, sol după punerea în funcţiune a proiectului, având capacitatea totală de 24 vaci de carne și tineretul aferent /grajd, nu va prezenta depăşiri peste valorile limită stabilite prin acte normative în vigoare; ,* ***în cazul în care capacitatea activității crește la 100 de capete este necesară autorizarea activității.***

*-în perioada încetării activităţii: nu vor exista deşeuri periculoase care să prezintă impact asupra mediului în cazul dezafectării amplasamentului;*

d. probabilitatea impactului*: mică,*

e. durata, frecvenţa şi reversibilitatea impactului*: impactul minor este pe termen scurt, nu rezultă impact remanent.*

**Condiţiile de realizare a proiectului:**

1 Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

abandonarea, înlăturarea sau eliminarea deşeurilor în locuri neautorizate;

staţionarea mijloacelor de transport în afara terenurilor desemnate în acest scop

distrugerea sau degradarea, prin orice mijloace, a vegetaţiei ierboase sau lemnoase;

2. Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

3. Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor

4. În cadrul lucrărilor aferente proiectului se vor utiliza materiale de construcţii numai din surse autorizate din punct de vedere al protecţiei mediului.

5. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

 Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

6. Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

7. După punerea în funcțiune respectarea.

Condiţiilor de utilizare a dejecţiilor solide pentru fertilizarea terenurilor agricole: Fertilizarea terenurilor agricole cu dejecţii solide se va realiza numai după trecerea perioadei de stocare necesară pentru stabilizare/fermentare de 5-6 luni.

• Producătorul cât si utilizatorul dejecţiilor stabilizate (deshidratate) sunt obligaţi să respecte condiţiile prevăzute/menţionate în Codul celor mai bune practice agricole la utilizarea nămolului rezultate din activitatea fermei pentru suprafeţele agricole pe care urmează sa fie aplicate dejecţiile;

• Depozitarea sau lăsarea dejecţiilor solide (gunoi) în grămezi pe câmp se va realiza cu următoarele condiții: depozitarea pentru un timp relativ cât mai scurt(maxim 1 an), luarea măsurilor pentru a se evita poluarea solului şi apei prin scurgerile din dejecţiile spălate de ploi, cât şi irosirea şi pierderea azotului pe care-l conţin: la o distanță minimă de 20 m de cursurile de apă, cantitatea depozitată nu va depășii cantitatea totală de gunoi care trebuie aplicată pe teren, iar la baza depozitului temporar să fie amplasată o folie impermeabilă, cu laturile depozitului din paie sau alet materiale organice absorbante;

• Se va evita administrarea dejecţiilor solide stabilizate (îngrăşăminte organice), pe timp de ploaie, ninsoare, soare puternic, pe terenurile cu exces de apă sau acoperite cu zăpadă. De asemenea, nu se aplică dejecţiile solide stabilizate dacă: solul este puternic îngheţat; solul este crăpat (fisurat) în adâncime, sau săpat în vederea instalării unor drenuri sau pentru a servi la depunerea unor materiale de umplutură; câmpul a fost prevăzut cu drenuri sau a suportat lucrări de subsolaj în ultimele 12 luni, respectiv când temperatura aerului scade sub valoarea de 50C;

• Nu se aplică gunoiul de grajd pe terenul agricol în perioadele de interdicție: pentru îngrășăminte organice solide – teren arabil și pășuni : 1 noiembrie-15 martie;

• Nu se vor aplica dejecţii solide stabilizate (îngrăşăminte) pe terenurile adiacente cursurilor de apă şi a captărilor de apă potabilă, pe terenurile înclinate, zone/benzi de tampon cu lățimea de 1-3 m(în funcție de panta terenurilor-120;

• Se interzice golirea sau spălarea buncărelor şi a utilajelor de administrare (distribuţie/împrăştiere) a dejecţiilor stabilizate în apele de suprafaţă sau în apropierea lor.

• Utilizarea dejecţiilor/nămolurilor stabilizate (fermentate) pe păşuni sau pe culturi furajere se va face în anumite condiţii; se interzice utilizarea lor pe culturile de legume şi fructe în timpul perioadei de vegetaţie şi pe solurile destinate culturilor de legume si fructe care sunt în contact direct cu solul;

• Stocarea temporară a dejecţiilor,în cadrul amplasamentului, se va realiza numai pe platforme impermeabilizate, este interzisă orice evacuare necontrolată de lichide de pe aceste platforme, monitorizarea şi menţinerea impermeabilităţii a acestora.

• Menținerea unui borderou cu evidența îngrășămintelor organice distribuite în afara fermei/exploatației agricole.

• Aplicarea îngrășămintelor cu azot poate fi realizată pe baza standardelor privind cantitățile maxime de îngrășăminte cu azot, astfel cantitatea maxima nu trebuie să depășească 170 kg N/ha/an.

În conformitate cu prevederile O.G. nr. 24/2016, cu modificările ulterioare(Legea nr.55/2017) titularul are următoarele obligaţii:

* Asigurarea asistenţei de specialitate sanitară-veterinară în scopul prevenirii apariţiei şi răspândirii unor epizooţii;
* Se interzice abandonarea, îngroparea sau depozitarea deşeurilor de origine animală în alte condiţii decât cele stabilite de legislaţia în vigoare
* Predarea deşeurilor care nu se pretează la consumul uman la unităţi specializate în eliminarea/valorificarea acestora.
* Este interzisă păşunatul pe păşunile îmbătrânite, degradate, pe cele proaspăt însamânţate în scopul regenerării; în păduri, pe coastele dealurilor acoperite cu arbuşti sau altă vegetaţie specifică, în zone protejate din jurul lacurilor şi râurilor
* suprapăşunatul este interzis: sunt admise maxim 2 UVM/ha de teren (echivalentul a două vaci cu lapte astfel încât să nu depăşească 170 kg/ha azot provenit din dejecţii)
* este interzisă arderea miriştilor şi resturilor vegetale pe terenurile agricole
* este interzisă tăierea arborilor solitari şi/sau a grupurilor de arbori pe terenurile agricole
* La limita incintei obiectivului nu este permisă sesizarea olfactivă a mirosurilor dezagreabile şi persistente conform prevederilor STAS 12574/1987;
* utilizarea cu prioritate a produselor de protecţie a plantelor cu risc redus şi trecerea la utilizarea practicilor şi produselor disponibile care prezintă cele mai mici riscuri pentru sănătatea umană şi pentru mediu, astfel cum sunt definite la art. 22 din Regulamentul (CE) nr. 1.107/2009. Utilizarea îngrăşămintelor, pesticidelor, precum şi a ingredientelor care nu sunt cuprinse în această listă este interzisă.

8. Respectarea prevederilor Legii Apelor nr.107/1996, cu modificările şi completările ulterioare prin Legea nr.310/2004, și a Avizului de gospodărire a apelor .

8.1 Concentraţiile maxime momentane de poluanţi evacuaţi prin prin apele uzate menajere vidanjate, care sunt măsurate în punctul de control stabilit în contractul de abonament pentru serviciul de preluare a apelor uzate în staţia de epurare, se vor încadra în valorile prescrise în anexa nr. 2.a Hotărârii Guvernului României nr. 188/2002 modificat şi completat cu H.G.R. nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

Titularul are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea.;

8.2. Concentraţiile maxime de poluanţi evacuate prin apele pluviale rezultate de pe amplasament trebuie să se încadreze în valorile prescrise în anexa nr. 3 a Hotărârii Guvernului României nr. 188/2002, completat şi modificat prin H.G. nr.352/2005 – Normativ privind stabilirea limitelor de încărcare cu poluanţi a apelor uzate la evacuarea în receptori naturali, NTPA-001/2005şi anume:

 - CBO5 :25 mg O2/l

 - Azot amoniacal(NH4+) :2,0 mg N/l

 - hidrocarburi petroliere : 5 mg/l.

9.Nivelul de zgomot, rezultat în urma desfăşurării activităţii, în conformitate cu prevederile standardului SR ISO nr.10009/III.2017 şi ale Ordinului Ministerului Sănătăţii nr.119/2014, nu va depăşi valoarea maximă de : L ech = 60 dB(A) nivel de presiune acustică continuu echivalent ponderat A, - măsurat la limita zonei rezidențiale; L ech = 50 dB(A) nivel de presiune acustică continuu echivalent ponderat A, - măsurat la fațada clădirii rezidențiale care este cea mai expusă.

10. Emisiile sub formă de pulberi rezultate din întreaga activitate desfăşurată pe amplasament nu trebuie să depăşească 50 mg/mc la un debit masic de ≥ 0,5 kg/h.

La limita incintei obiectivului nu este permisă sesizarea olfactivă a mirosurilor dezagreabile şi persistente

11. Concentraţiile maxime de poluanţi evacuate prin gazele de ardere de la cazanele utilizând drept combustibil lemn de foc, deşeuri lemnoase nu vor depăşi valorile limită preventive de emisie stabilite prin Ordinul nr. 462/1993 emis de Ministerul Apelor, Pădurilor şi Protecţiei Mediului, anexa nr.2, şi anume:

- pulberi : 100 mg/mcN

- monoxid de carbon (CO) : 250 mg/mcN

 - oxizi de azot : 500 mg/mcN la un conţinut de 6 % volum oxigen al efluentului gazos.

 Este interzisă folosirea deşeurilor de cauciuc, a maselor plastice şi a lemnelor de foc acoperite cu produse sintetice sau tratate cu produse de conservare, drept combustibil pentru încălzit

12. „***Codul de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al M.M.G.A. nr.1182/2005 şi M.A.P.D.R. nr.1270/2005, modificat prin Ordinul 990/1809/2015***

***13. Ordinul M.S. nr.119/2014, pentru aprobarea Normelor de igienă şi sănătate publică privind mediul de viaţă al populaţiei;***

***14. Respectarea prevederilor Legii nr.37/2015 privind exploataţiile agricole, respectiv a Legii nr.204/2008 privind protejarea exploataţiilor agricole. Astfel ferma de mixtă va avea o zonă de protecţie sanitară de 50 m, conform Ordinului M.S. nr.119/2014***

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie nu constituie o verificare din punct de vedere tehnic a proiectului, răspunderea în acest sens revine în întregime proiectantului și a titularului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

Ing. DOMOKOS László József

ŞEF SERVICIU A.A.A.

ing. LÁSZLÓ Anna

ÎNTOCMIT,

ing. SZABÓ István